钦定古今图书集成/明伦汇编/氏族典/第559卷 > 司马恬
## 钦定古今图书集成/明伦汇编/氏族典/第559卷 > 司马恬

按《晋书谯刚王逊传》：“逊子承，承子无忌，无忌子敬王
恬字元愉，少拜散骑侍郎，累迁御史中丞。值海西废，
简文帝登祚，未解严，桓温屯中堂吹警角。恬奏劾温
大不敬，请科罪。恬忠正有干局，孝武帝时深仗之，以
为镇北将军、兖青二州刺史。太元十五年薨。四子：尚
之、恢之、允之、休之。尚之立。”